proxectonos/corpus_dominio_legal_administrativo_tmp huggingface dataset:
27/06/2018 | Administración LocalMunicipal
Ribeira
Padrón e lista cobratoria do prezo público pola prestación do servizo público de axuda a domicilio e dependencia do mes de abril 2018

Por Decreto de Alcaldía, de hoxe, aprobáronse as liquidacións correspondentes a: – Padrón e lista cobratoria do prezo público pola prestación do servizo público de axuda a domicilio de dependencia e padrón e lista cobratoria do prezo público pola prestación de axuda a domicilio de libre concorrencia correspondentes ao mes de abril de 2018. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 1 de xullo de 2018 ao 30 de agosto de 2018, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, a vinte de xuño de 2018 O alcalde, Manuel Ruiz Rivas
27/06/2018 | Administración LocalMunicipal
Paderne
Anuncio convocatoria selección técnico deportivo

Por Decreto de 22 de Xuño de 2018 o Alcalde-presidente do Concello de Paderne resolveu convocar procedemento público para a contratación laboral temporal dun técnico deportivo ata o 31 de Decembro de 2018 e aprobar as bases para a realización do correspondente concurso-oposición. As bases están a disposición dos/as interesados/as no taboleiro de edictos da Casa Consistorial e taboleiro de anuncios da sede electrónica do Concello https://sede.concellodepaderne.es/gl/. O prazo de presentación de instancias será de 5 días hábiles, contados a partir do día seguinte á data de publicación do presente anuncio no BOP. Paderne, 25 de xuño de 2018 O alcalde-presidente César Longo Queijo
27/06/2018 | Administración LocalMunicipal
Curtis
Conta Xeral 2017

Logo de se formular e render a Conta Xeral desta Entidade correspondente ao exercicio de 2017, integrada polas Contas e Estados aos que fai referencia o art 209.1 do Rdl 2/2004, do 5 de marzo, polo que se aproba o Texto Refundido da Lei Reguladora das Facendas Locais, e informada pola Comisión especial de Contas, en sesión celebrada o día 20 de xuño de 2018, exponse ao público cos documentos que a xustifican, na Secretaría deste Concello, por espazo de quince días hábiles, contados a partir do seguinte ao da inserción do presente anuncio no Boletín Oficial da Provincia, co obxecto de que os interesados poidan examinala e formular por escrito os reparos e observacións que se estimen pertinentes, durante o devandito prazo de exposición e os oito seguintes días, de conformidade co disposto no art 212.3 do citado texto legal e demais disposicións concordantes vixentes. Curtis, 20 de xuño de 2018 O alcalde Asdo. Javier Fco. Caínzos Vázquez
27/06/2018 | Administración LocalMunicipal
Paderne
Aprobación inicial suplemento de crédito 1/2018

O pleno do Concello de Paderne, na sesión extraordinaria de 21/06/2018 adoptou o acordo de aprobación inicial de Suplemento de Crédito 1/2018 por importe de 9.297,43€ e de expoñer ao público o expediente da modificación por prazo de quince días, mediante anuncio no Boletín Oficial da Provincia de A Coruña a efectos de presentación de reclamacións polos interesados. Considerarase elevado a definitivo este acordo no caso de que non se presente ningunha reclamación, procedéndose a dar cumprimento ao trámite da súa publicación, resumida por capítulos no Boletín Oficial da Provincia, ao abeiro do prevenido no artigo 177 en relación co 169 do RDLeg. polo que se aproba o Texto Refundido da Lei Reguladora das Facendas Locais 2/2004 En Paderne a 22 de xuño de 2018 O ALCALDE D. César Longo Queijo
01/06/2018 | Administración LocalMunicipal
Santiago de Compostela
Secretaría Xeral
Aprobación inicial Regulamento

O Pleno da Corporación, na sesión plenaria ordinaria celebrada o día 24 de maio de 2018, aprobou inicialmente o Regulamento de Títulos, Honras e Condecoracións do Concello de Santiago de Compostela, que se somete á información pública polo prazo de 30 días para que os interesados poidan presentar as reclamacións e suxestións que estimen oportunas. De non habelas, o Regulamento entenderase aprobado definitivamente. Santiago de Compostela, 29 de maio de 2018. O ALCALDE, Asdo.: Martiño Noriega Sánchez
01/06/2018 | Administración LocalMunicipal
Camariñas
Aprobación inicial de modificación de crédito n.º 6/2018 mediante suplemento de crédito e crédito extraordinario

ASUNTO: APROBACIÓN INICIAL DA MODIFICACIÓN DE CRÉDITO N.º 6 MEDIANTE A CONCESIÓN DE SUPLEMENTO DE CRÉDITO E CRÉDITO EXTRAORDINARIO Aprobado inicialmente polo Pleno da Corporación na sesión ordinaria celebrada en data 25 de maio de 2018 o expediente de modificación de crédito nº 6 dentro do orzamento da Corporación para o exercicio 2018 mediante a concesión suplemento de crédito e crédito extraordinario, exponse ao público a efectos de reclamacións durante 15 días hábiles, contados a partir do día seguinte ao da inserción do anuncio no Boletín Oficial da Provincia, de acordo co disposto nos artigos 169 e 177 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais. En Camariñas, a 29 de maio de 2018. O alcalde Asdo.: Manuel V. Alonso de León
01/06/2018 | Administración LocalMunicipal
Mugardos
Anuncio dos padróns do servizo de axuda no fogar de prestación básica e dependencia de abril 2018

A resolución da Alcaldía 596 do 28/05/2018 aprobou os padróns fiscais correspondentes ao mes de abril do exercicio 2018 do Servizo de Axuda no Fogar, a través da prestación básica e da Lei da dependencia. Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da lei 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as accións que procedan ante a xurisdición competente. Tres meses contados a partir do seguinte ao da finalización da exposición pública. Unha vez transcorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constrinximento. Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumprimento do disposto no artigo 102 da Lei 58/2003, de 17 de decembro, Xeral tributaria. Mugardos, 28 de maio de 2018 A alcaldesa María del Pilar Díaz Otero.
01/06/2018 | Administración LocalMunicipal
Ferrol
Deportes
Aprobación do padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de abril de 2018

O día 25 de abril de 2018 aprobouse por decreto do concelleiro delegado titular da Área de Cultura e Educación, Universidade, Deportes, Turismo e Festas o Padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de ABRIL de 2018. Segundo o que establece o artigo 102.3 da Lei 58/2003 xeral tributaria e a través deste edicto exponse ao público o citado padrón polo prazo de 15 días e se procede a notificar colectivamente aos contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ao contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real Decreto Lexislativo 2/2004 polo que se aproba o Texto refundido da Lei reguladora das Facendas Locais. Ferrol, 29 de maio de 2018. O concelleiro delegado titular da Área de Cultura e Educación, Universidade, Deportes, Turismo e Festas Jesús Basterrechea López
01/06/2018 | Administración LocalMunicipal
Ames
Aprobación definitiva do orzamento municipal 2018

ANUNCIO O Pleno do Concello de Ames, en sesión celebrada o día 26 de abril de 2018, aprobou inicialmente o Orzamento Xeral do Concello de Ames para o exercicio 2018. Durante o prazo de exposición pública de quince días hábiles (Boletín Oficial da Provincia núm.82 de 2 de maio) non se presentou ningunha alegación, polo que o acordo de aprobación inicial queda elevado a definitivo de forma automática. Así mesmo, o Pleno do Concello de Ames, en cumprimento do artigo 30 da Lei orgánica 2/2012, de 27 de abril, de estabilidade orzamentaria e substentabilidade financeira, aprobou o teito de gasto non financeiro consolidado para o exercicio 2018, que quedou fixado en 19.046.104,01 euros, así como a masa salarial do persoal laboral do concello para o exercicio 2018, que ascende a 3.059.024,69 euros en cumprimento do que establece o artigo 103 bis da Lei 7/1985, do 2 de abril, reguladora das bases do réxime local. Segundo o disposto no artigo 169.3 do Texto refundido da Lei reguladora das facendas locais, aprobado por Real decreto lexislativo 2/2004, do 5 de marzo (TRLRFL), publícase o resumo por capítulos do Orzamento Xeral para o exercicio económico 2018, así como os cadros de persoal, entrando en vigor una vez publicado definitivamente. Resumo Capítulos do Orzamento exercicio 2018 Cadros de persoal 1. Persoal funcionario/laboral fixo (clasificación según RPT): INTERPRETACIÓN/ACLARACIÓN DAS LENDAS F/N: Posto non singularizado reservado a funcionarios F/S: Posto singularizado reservado a funcionarios L: Posto reservado a persoal laboral A. X.: Escala de Administración Xeral A. E.: Escala de Administración Especial 2. Persoal laboral temporal (non incluído na RPT) De conformidade con establecido no artigo 171 TRLRFL, contra o acordo de aprobación definitiva poderá interpoñerse directamente o recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, a contar dende o día da publicación deste anuncio. De acordo co establecido na Lei 29/1998 do 13 de xullo, reguladora de dita Xurisdición Contencioso-Administrativa, a interposición de recurso non suspende por si soa a aplicación do Orzamento definitivamente aprobado polo Pleno da Corporación. Ames, 30 de maio de 2018. O alcalde José M. Miñones Conde
01/06/2018 | Administración LocalMunicipal
Culleredo
Secretaría Xeral
Delegación da competencia para celebración de matrimonio civil entre C. A. S e F. J. L. P. o día 18.05.2018 ás 19:00 horas

Por resolución ditada en data 15/05/2018, o Sr. alcalde acordou a seguinte delegación do exercicio da competencia para a celebración de matrimonio civil: No concelleiro desta Corporación, Don Francisco Hipolito Ruiz de Villa Bidea, para a celebración do matrimonio civil entre VICTOR PEDRO BUSTINZURIAGA ARTAZA. e JOSE MARCOS MOREA PRADES. o vindeiro venres, día 18 de maio de 2018, ás 19.00 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 15 de maio de 2018 O alcalde José Ramón Rioboo Castro
01/06/2018 | Administración LocalMunicipal
Irixoa
Convocatoria laboral temporal: persoal brigada contra incendios 2018

1 xefe de brigada 1 peón condutor 3 peóns brigadistas xornada: 40 horas semanais, en quendas (incluso noite, domingos e festivos), integrándose no dispositivo PLADIGA 2018. DURACIÓN: determinada de 3 meses (inicialmente do 1-7 a 30-9-2018). SALARIOS (brutos, incluídos todos os conceptos como prorrateo de pagas extras, vacacións, etc.): xefe de brigada: 1.000 €/mes peón condutor: 900 €/mes peón: 800 €/mes PROCESO SELECTIVO E FORMACIÓN: o proceso está delegado nunha empresa técnica a contratar, realizándose por esta a proposta de selección de titulares e suplentes en función da valoración do mérito e capacidade (probas físicas, teóricas, prácticas e recoñecemento físico-sanitario); o proceso selectivo e formativo realizarase entre os días 20 e 28-6-2018, nas datas, horas e lugares determinados pola comisión seleccionadora. PRAZO DE PRESENTACIÓN DE INSTANCIAS: 12 días naturais (desde o 4 ao 15 de xuño de 2018), en horario de atención ao público de 9 a 2. BASES: aprobadas por acordo da Xunta de Goberno do 25-5-2018, estando a disposición do público nas dependencias municipais (teléf.981 - 79 30 01). DEREITOS DE EXAME: xefe 18 €; peón condutor e peóns 16 euros; (os parados que cumpran certos requisitos terán unha bonificación do 50 %). RECURSOS: contra as bases poderán interpoñerse o recurso de reposición (1 mes) e o contencioso-administrativo (2 meses). Irixoa, 29 de maio de 2018 O alcalde Antonio Deibe Sanmartín
01/06/2018 | Administración LocalMunicipal
Carral
Outorgamento do premio do XXI Concurso de Poesía “Concello de Carral”

Polo presente fago público que, mediante o meu decreto 180/2018, do 25 de maio de 2018, previa advocación da atribución outorgada á Xunta de Goberno Local do Concello e, logo de reunirse o xurado do XXI Concurso de Poesía “Concello de Carral”, o 4 de maio de 2018, na Casa da Cultura de Carral, elixindo por unanimidade como obra gañadora a presentada co título AS BICIS, por D. Peter Robert Ronald David Avallone Builes, resolvín: 1.-Outorgar a D. Peter Robert Ronald David Avallone Builes, como gañador do XXI Concurso de Poesía “Concello de Carral” pola súa obra titulada “AS BICIS”, o premio previsto nas bases que o regulan, por importe de 2.500,00 €. 2.-Dar conta deste decreto ao Pleno na primeira sesión ordinaria que se realice e publicar no Boletín Oficial da Provincia da Coruña un anuncio relativo ao seu contido. Contra a devandita resolución poderase interpoñer recurso de reposición perante a Alcaldía do Concello de Carral no prazo dun mes, ou directamente recurso contencioso-administrativo perante o órgano da devandita xurisdición e no prazo indicado na Lei 29/1998, do 13 de xullo, reguladora da xurisdición contencioso-administrativa. Carral, 25 de maio de 2018 O ALCALDE José Luis Fernández Mouriño
01/06/2018 | Administración LocalMunicipal
Culleredo
Secretaría Xeral
Delegación competencia para celebración de matrimonios civís o día 26.05.2018, ás 18:30 e 19:30 horas

Por resolución ditada en data 21/05/2018, o Sr. alcalde acordou a seguinte delegación do exercicio da competencia para a celebración dos seguintes matrimonios civís na concelleira desta Corporación Dª Maria Santas Ou Leese. -Entre ANDERSON VILLODRES VINADE e JOHNNY EDUARDO CHIBANE WALTEROS. o vindeiro sábado, día 26 de maio de 2018, ás 18.30 horas. -Entre CRISTIAN CONSTANTIN CORCHON VELCHEV e ANA AMPARO PORTUONDO BOZHKOV. o vindeiro sábado, día 26 de maio de 2018, ás 19.30 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 22 de maio de 2018 O alcalde José Ramón Rioboo Castro
01/06/2018 | Administración LocalMunicipal
Ferrol
Deportes
Aprobación do padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de maio de 2018

O día 24 de maio de 2018 aprobouse por decreto do concelleiro delegado titular da Área de Cultura e Educación, Universidade, Deportes, Turismo e Festas o Padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de MAIO de 2018. Segundo o que establece o artigo 102.3 da Lei 58/2003 xeral tributaria e a través deste edicto exponse ao público o citado padrón polo prazo de 15 días e se procede a notificar colectivamente aos contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ao contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real Decreto Lexislativo 2/2004 polo que se aproba o Texto refundido da Lei reguladora das Facendas Locais. Ferrol, 29 de maio de 2018. O concelleiro delegado titular da Área de Cultura e Educación, Universidade, Deportes, Turismo e Festas Jesús Basterrechea López
01/06/2018 | Administración LocalMunicipal
Carballo
Aprobación inicial expediente de modificación de crédito, suplemento de crédito número 2/2018

O Pleno municipal, en sesión ordinaria do día 28 de maio de 2018, acordou aprobar inicialmente o expediente de suplemento de crédito número 2/2018. Por medio do presente expónse ao público polo prazo de quince días hábiles, contados a partir do seguinte á publicación deste anuncio no boletín oficial da provincia, a efectos de que os interesados que estean lexitimados segundo o disposto no artigo 170.1 do Real decreto lexislativo 2/2004, poidan examinalo na Intervención municipal e presentar ante o Pleno municipal, as reclamacións que estimen pertinentes, de conformidade co disposto nos artigos 177, en relación co 169, do Real decreto-lexislativo 2/2004, de 5 de marzo, polo que se aproba o texto refundido da Lei reguladora das facendas locais. Carballo, 29 de maio de 2018 O Alcalde Evencio Ferrero Rodríguez
29/06/2018 | Administración LocalMunicipal
Fisterra
Licitación concesión administrativa local 2 para venda de recordos e artesanía

ENTIDADE: Concello de Fisterra OBXECTO: Concesión Administrativa FINALIDADE: Venda de recordos, souvenirs e artesanía ( excluidos os produtos alimenticios ) DESCRICIÓN: LOCAL 2 EMPRAZAMENTO: Inmediacións Faro de Fisterra.- CONDICIÓNS DE EXPLOTACIÓN E OBRIGAS CONCESIONARIO Prego de Condicións Económico-administrativas, publicado no Boletin Oficial da Provincia número 111 de 13 de Xuño de 2018.- TRAMITACIÓN: Ordinaria PROCEDEMENTO: Aberto CANON: Mínimo, 833,34 € / mes, incluido o Imposto sobre o Valor Engadido, realizándose a MELLORA Á ALZA.- PRAZO PRESENTACIÓN DE OFERTAS: Quince dias Hábiles (15) seguintes á publicación deste anuncio no Boletin Oficial da Provincia.- FORMA: Manual LUGAR: Rexistro Xeral do Concello de Fisterra.- HORARIO: 9 a 14 horas GARANTIA PROVISIONAL: Non GARANTIA DEFINITIVA: 5 % do Canon Anual de Adxudicación excluido o Imposto sobre o Valor Engadido.--- Fisterra, 28 de Xuño de 2018 O alcalde José Marcote Suárez
29/06/2018 | Administración LocalMunicipal
Fisterra
Licitación concesión administrativa local 1 para venda de recordos e artesanía

ENTIDADE: Concello de Fisterra OBXECTO: Concesión Administrativa FINALIDADE: Venda de recordos, souvenirs e artesanía ( excluidos os produtos alimenticios ) DESCRICIÓN: LOCAL 1 EMPRAZAMENTO: Inmediacións Faro de Fisterra.- CONDICIÓNS DE EXPLOTACIÓN E OBRIGAS CONCESIONARIO Prego de Condicións Económico-administrativas, publicado no Boletin Oficial da Provincia número 111 de 13 de Xuño de 2018.- TRAMITACIÓN: Ordinaria PROCEDEMENTO: Aberto CANON: Mínimo, 833,34 € / mes, incluido o Imposto sobre o Valor Engadido, realizándose a MELLORA Á ALZA.- PRAZO PRESENTACIÓN DE OFERTAS: Quince dias Hábiles ( 15 ) seguintes á publicación deste anuncio no Boletin Oficial da Provincia.- FORMA: Manual LUGAR: Rexistro Xeral do Concello de Fisterra.- HORARIO: 9 a 14 horas GARANTIA PROVISIONAL: Non GARANTIA DEFINITIVA: 5 % do Canon Anual de Adxudicación excluido o Imposto sobre o Valor Engadido.--- Fisterra, 28 de Xuño de 2018 O alcalde José Marcote Suárez
29/06/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.61644. Rehabilitación de vivenda. Concello de Laxe

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Miren Koruko Guangasi Arzola solicita de Augas de Galicia, por atoparse nas marxes do río Lourido, a autorización de obras na parcela de referencia catastral 000700200NH08C0000UE, no lugar de Lourido, parroquia de Serantes (Santa María), concello de Laxe (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.61644. As obras solicitadas consisten na rehabilitación dunha vivenda unifamiliar composta de planta baixa e alta. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Laxe ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 22 de xuño de 2018. O xefe do Servizo Territorial Néstor Rodríguez Arias
29/06/2018 | Administración LocalMunicipal
Irixoa
Modificación orzamentaria 4/2018: aprobación definitiva e resumo por capítulos

PUBLICACIÓN NOVO RESUMO POR CAPÍTULOS. EXPTE.4/2018 Aprobado definitivamente o expediente de modificación orzamentaria n.º 4/2018, mediante acordo plenario do 30-5-2018 (sen alegacións), faise público o novo resumo por capítulos nos que sufriron variación polo expediente: Contra a aprobación definitiva poderá interpoñerse o recurso contencioso-administrativo ante o Xulgado do Contencioso-Administrativo da Coruña no prazo de 2 meses, segundo o establecido nos arts.171 e 177 do Real Decreto Lexislativo 2/2004, do 5 de marzo, de Texto Refundido da Lei reguladora das Facendas Locais. Irixoa, 26 de xuño de 2018. O alcalde Antonio Deibe Sanmartín
29/06/2018 | Administración LocalMunicipal
Sada
Secretaría
Convocatoria do proceso selectivo para a contratación laboral temporal de cinco (5) socorristas

A Alcaldía do Concello de Sada aprobou polo Decreto núm.1291/18, do 27 de xuño, a seguinte convocatoria de selección de persoal laboral temporal: As bases da convocatoria estarán expostas ao público e a disposición das persoas interesadas nas oficinas municipais, Unidade de Persoal, Avda. da Mariña, 25, Tfno.981 620 075, e na páxina web municipal www.sada. gal. O prazo de presentación de instancias contarase a partir do día seguinte ao de publicación deste anuncio no BOP da Coruña. Sada, 27 de xuño de 2018. O alcalde Óscar Benito Portela Fernández
29/06/2018 | Administración LocalMunicipal
Valdoviño
Aprobación definitiva do padrón de lixo ano 2018

Anuncio da aprobación definitiva do padrón de lixo 2018 APROBACIÓN DEFINITIVA DO PADRÓN DO SERVIZO DE RECOLLIDA DE LIXO ANO 2018 Aprobado provisionalmente o padrón municipal de recollida domiciliaria de lixo correspondente ao exercicio 2018 segundo Resolución da Alcaldía número 142/2018, de data 26/04/2018, e exposto ao público polo prazo dun mes, en virtude do artigo 102.3 da Lei 58/2003, do 17 de decembro, Lei xeral tributaria, por Resolución de Alcaldía n.º 225/2018 de data 26/06/2018 acordouse: PRIMEIRO.–Aprobar definitivamente o Padrón municipal de recollida domiciliaria do lixo correspondente ao ano 2018 con 4.192 contribuíntes e importe total de 353.673,68 euros. SEGUNDO.–Someter o referido padrón a exposición pública mediante anuncio publicado no taboleiro de anuncios do Concello e no Boletín Oficial da Provincia. Esta exposición servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Lei xeral tributaria, iniciándose o período de cobranza correspondente de conformidade co RD 939/2005, Regulamento xeral de recadación. O que se fai público para xeral coñecemento. Valdoviño, 26 de xuño de 2018. O alcalde: Asdo.: D. Alberto González Fernández
29/06/2018 | Administración LocalMunicipal
Irixoa
Modificación orzamentaria 5/2018: aprobación definitiva e resumo por capítulos

PUBLICACIÓN NOVO RESUMO POR CAPÍTULOS. EXPTE.5/2018 Aprobado definitivamente o expediente de modificación orzamentaria nº 5/2018, mediante resolución da Alcaldía do 22-6-2018, faise público o novo resumo por capítulos nos que sufriron variación polo expediente: Contra a aprobación definitiva poderá interpoñerse o recurso contencioso-administrativo ante o Xulgado do Contencioso-Administrativo da Coruña no prazo de 2 meses, segundo o establecido nos arts.171 e 177 do Real Decreto Lexislativo 2/2004, do 5 de marzo, de Texto Refundido da Lei reguladora das Facendas Locais. Irixoa, 26 de xuño de 2018. O alcalde Antonio Deibe Sanmartín
29/06/2018 | Administración LocalMunicipal
Boiro
Exposición ao público da conta xeral 2017

ANUNCIO DE EXPOSICIÓN Ó PÚBLICO DA CONTA XERAL DO CONCELLO DE BOIRO EXERCIZO 2017 Formulada e rendida a CONTA XERAL do exercicio de 2017, integrada polas contas e estados ós que fai referencia o artigo 209 do RDLex.2/2004, do 5 de marzo, Texto Refundido da Lei Reguladora das Facendas Locais, e informada favorablemente o día 22 de xuño de 2018 pola Comisión Informativa Especial de Contas, exponse ó público, cos documentos que a xustifican, polo prazo de quince días, durante os cales, e oito máis, os interesados poderán presentar as reclamacións, reparos ou observacións que estimen convenientes, de conformidade co disposto no artigo 212.3 do citado texto legal e demais disposicións concordantes. Boiro, 26 de xuño de 2018. O Tte. de alcalde en funcións de alcalde Fernando García Diéguez
29/06/2018 | Administración LocalMunicipal
A Pobra do Caramiñal
Proceso para a elección de xuíz de paz titular e substituto

Anuncio relativo ao proceso para a selección de Xuíz de Paz titular e substituto no Concello de A Pobra do Caramiñal Que está previsto que en data próximas queden vacantes os cargos de Xuíz de Paz, tanto titular como substituto. Que corresponde ao Pleno do Concello elixir as persoas para ser nomeadas Xuíz de Paz, titular e substituto deste Municipio, de conformidade ao que dispoñen os artigos 101 e 102 da Lei Orgánica 6/1985, do 1 de xullo, do Poder Xudicial e artigo 4 e 5.1 do Regulamento 3/1995, do 7 de xuño, dos Xuíces de Paz. Que se abre un prazo de quince días hábiles desde a publicación do presente anuncio no Boletín Oficial da Provincia da Coruña para que as persoas que estean interesadas, e reúnan as condicións legais solicíteno por escrito dirixido a esta Alcaldía. As solicitudes presentaranse no Rexistro de entrada deste Concello ou ben mediante o procedemento que regula o artigo 16.4 da Lei 39/2015, do 1 de outubro, do Procedemento Administrativo Común das Administracións Públicas. O modelo de instancia atópase a disposición dos interesados nas dependencias municipais da Corporación e no taboleiro de anuncios da sede electrónica do Concello [http://apobra.sedelectronica.es] onde poderán ser presentadas dentro do prazo establecido. Que na Secretaría do Concello pode ser examinado o expediente e solicitar a información que se precise en canto a requisitos, duración do cargo, remuneración, etc. Que en caso de non presentarse solicitudes, o Pleno da Corporación elixirá libremente, de acordo co previsto no artigo 101.1 da Lei Orgánica 6/1985, do 1 de xullo, do Poder Xudicial e o artigo 4 e 6 do Regulamento 3/1995, do 7 de xuño, dos Xuíces de Paz, comunicando o Acordo ao Xulgado de Primeira Instancia do partido. O que se publica para xeral coñecemento. En A Pobra do Caramiñal, a 21 de xuño de 2018. Asdo.: José Luís Piñeiro García
29/06/2018 | Administración LocalMunicipal
Valdoviño
Aprobación definitiva expte. modificación crédito 6/2018 MC SC-CE

Aprobado polo Pleno desta Corporación en sesión ordinaria celebrada o 18/05/2018 o expediente de modificación de créditos Nº 6/2018 MC SC-CE de suplemento de crédito-crédito extraordinario, por un importe de 135.000 €, e transcurrido o prazo de exposición pública sen que se presentasen reclamacións considérase definitivamente aprobado o expediente, e dacordo co disposto nos artigos 179.4 e 169.3 do TRLRFL, faise público o resumo por capítulos do Estado de Gastos do referido Orzamento, que queda como sigue, aínda que os créditos non estarán dispoñibles, ata que non se xustifique ante a Intervención municipal o carácter sustentable de cada un dos investimentos que se contemplan, toda vez as actuacións son financiadas con superávit do ano 2017: O que se fai público para xeral coñecemento e efectos. Valdoviño, 25 de xuño de 2018. O alcalde Asdo. Alberto González Fernández
29/06/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 22 de xuño de 2018 da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Valdoviño (expediente IN407A 2016/31-1)

Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada recuamento LMT CDR-803 Porta do Sol, no concello de Valdoviño (expediente IN407A 2016/31-1), por resolución desta xefatura territorial, do 7 de xuño de 2018, a favor da entidade beneficiaria Unión Fenosa Distribución, SA, con enderezo en avenida de Arteixo, 171 – 15007 – A Coruña. Esta xefatura territorial, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de Abril de 1957, acorda sinalar o día 2 de agosto de 2018 para o levantamento das actas previas á ocupación, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de Valdoviño, deducida da que se someteu a información pública no DOG, no BOP e no xornal La Voz de Galicia de datas 04.04.2016, 18.03.2016 e 15.04.2016, respectivamente, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 22 de xuño de 2018 Isidoro Martínez Arca Xefe Territorial da Coruña
29/06/2018 | Administración LocalMunicipal
Paderne
Convocatoria selección socorrista

Por Decreto de 25/06/2018 resolveuse unha nova convocatoria para a selección de socorrista, ao quedar vacante a anterior selección, en base ao seguinte: Por Decreto de 5 de Xuño de 2018 o Alcalde-presidente do Concello de Paderne resolveu convocar procedemento público para a contratación laboral temporal dun socorrista por un período de dous meses e aprobar as bases para a realización do correspondente concurso-oposición. As bases están a disposición dos/as interesados/as no taboleiro de edictos da Casa Consistorial e taboleiro de anuncios da sede electrónica do Concello https://sede.concellodepaderne.es/gl/. É requisito ser candidato/a remitido polo Servizo Público de Emprego de Galicia segundo a correspondente Oferta de Emprego presentada na Oficina do SPE de Betanzos O prazo de presentación de instancias será de 5 días hábiles, contados a partir do día seguinte á data de publicación do presente anuncio no BOP En Paderne a 27 de xuño de 2018 O ALCALDE D. César Longo Queijo
19/06/2018 | Administración LocalMunicipal
Neda
Anuncio de aprobación inicial da modificación da Ordenanza fiscal n.º 16

APROBACIÓN INICIAL DA MODIFICACIÓN DA ORDENANZA FISCAL N.º 16, REGULADORA DAS TAXAS POLA UTILIZACIÓN DAS INSTALACIÓNS DO PAVILLÓN POLIDEPORTIVO E XIMNASIO MUNICIPAL, ASÍ COMO TAMÉN POLOS SERVIZOS DAS ESCOLAS DEPORTIVAS E CULTURAIS E SAUNA O Pleno da Corporación, en sesión ordinaria celebrada o 28 de maio de 2018, acordou aprobar inicialmente a modificación da Ordenanza fiscal n.º 16, reguladora das taxas pola utilización das instalacións do pavillón polideportivo e ximnasio municipal, así como tamén polos servizos das escolas deportivas e culturais e sauna do Concello de Neda. De conformidade co establecido na lexislación en vigor, sométese a información pública co fin de que os interesados, no prazo de 30 días, a contar dende a publicación deste anuncio no BOP, poidan presentar as alegacións ou reclamacións que consideren oportunas. De non presentarse alegacións ou reclamacións á citada modificación, quedará automáticamente aprobada de xeito definitivo sen necesidade de novo acordo plenario. Vila de Neda, 8 de xuño de 2018. O alcalde Asdo.: Ángel Alvariño Saavedra
19/06/2018 | Administración LocalMunicipal
Sada
Alcaldía
Celebración de matrimonio civil con delegación de atribucións

Esta Alcaldía, mediante o Decreto 1171/2018, do 12 de xuño, e co obxecto de celebrar o matrimonio civil neste Concello entre don ROGELIO ALBERTO HAFFARI PAJAROLS. e dona ANCA MADALINA LEMRANI BESTILLEIRO. o venres 15 de xuño de 2018, ás 20.00 horas, delegou o exercicio das atribucións para a súa autorización no concelleiro desta Corporación don Evarist Madrid Salvador El Mokhtar. O que se publica segundo o disposto no art.44.2 do Real Decreto 2568/1986, do 28 de novembro. Sada, 12 de xuño de 2018. O alcalde Asdo.: Óscar Benito Portela Fernández
19/06/2018 | Administración LocalMunicipal
Ribeira
Anuncio modificación ordenanzas

O Pleno da Corporación, na Sesión de data 28 de maio de 2018, adoptou os seguintes acordos: Primeiro.- Aprobar a modificación das seguintes ordenanzas: 1. ORDENANZA reguladora da venda ambulante no Concello de Riveira 2. ORDENANZA FISCAL B.1.11, reguladora da taxa pola prestación do servizo do conservatorio municipal de música. Segundo.- Aprobar o texto refundido da ordenanza fiscal B.1.11. Segundo o previsto nos artigos 49 da Lei 7/1985, e 17 do RD 2/2004, este acordo inicial sométese a exposición pública por un prazo de trinta días hábiles a efectos de reclamacións e suxestións perante o Pleno, a contar dende a data de publicación do presente acordo no Boletín Oficial da Provincia. Riveira, a 04/06/18 O ALCALDE en funcións Asdo.- Manuel Emilio Pérez Outeiral
19/06/2018 | Administración LocalMunicipal
Mugardos
Prórroga vixencia das listas para a provisión temporal de postos de traballo do Concello de Mugardos categoría chófer vehículos municipais

Pola sra. Alcaldesa-Presidenta do Concello de Mugardos, o día 13.06.2018, dictouse a resolución que deseguido se transcribe: “RESOLUCIÓN DA ALCALDÍA NÚM.645/2018. Visto que a lista de chófer de vehículos municipais está caducada con efectos do día 14.05.2018, e sendo materialmente imposible proceder á confección dunha lista para provisión temporal de postos de traballo no Concello de Mugardos na citada categoría, e tendo en conta a necesidade de efectuar contratacións para a substitución do persoal municipal nos supostos de baixa laboral, vacacións, etc., e que para elo é necesario dispor de listas de substitución. Pola presente RESOLVO: 1.- Prorrogar a vixencia da lista de chófer de vehículos municipais ata a confección dunha lista para provisión temporal de postos de traballo no Concello de Mugardos na citada categoría.2.- Que se proceda á publicación do correspondente acordo no Boletín Oficial da Provincia. Mugardos, asinado dixitalmente na data que figura na marxe pola alcaldesa.” Contra o presente acordo, definitivo en vía administrativa, poderán as/os interesadas/os interpoñer, con carácter potestativo, o recurso de reposición ante o mesmo órgano que o dictou no prazo dun mes, contado a partir do día seguinte ao da publicación no Boletín Oficial da Provincia. Si se interpón o recurso de reposición non se poderá interpoñer o recurso contencioso-administrativo ata que sexa resolto expresamente ou se teña producido a desestimación presunta do recurso de reposición interposto. Transcorrido un mes dende a interposición do recurso potestativo de reposición sen que se lle teña notificado resolución expresa, entenderase desestimado por silencio administrativo e quedará expedita a vía contencioso-administrativa, podendo interpoñer o recurso contencioso-administrativo ante o Xulgado do Contencioso-administrativo de Ferrol no prazo de dous meses, contados dende o día seguinte ó da notificación da resolución expresa do recurso de reposición, ou no prazo de seis meses, contados dende o día seguinte ó de aquel no que se produza o acto presunto. Non obstante, poderase impugnar directamente o presente acto ante o orde xurisdiccional contencioso-administrativo (artigo 123.1 da Lei 39/2015, do 1 de outubro). A tal efecto poderase interpoñer recurso contencioso-administrativo, no prazo de dous meses contados dende o día seguinte ó da publicación da presente, ante o Xulgado do contencioso-administrativo de Ferrol. Asemesmo, poderase interpoñer calquera outro recurso que estime pertinente. Mugardos, 13 de xuño de 2018. A ALCALDESA, ASDO. MARIA DEL PILAR DÍAZ OTERO
19/06/2018 | Administración LocalMunicipal
Brión
Edicto prezos públicos

A Xunta de Goberno Local en sesión extraordinaria celebrada o 06/06/2018 a teor do establecido na ordenanza fiscal núm.20 PP, reguladora de prezos públicos polos servizos culturais, educativos, deportivos e de ocio, aprobou os seguintes prezos públicso, que se concretan nas seguintes tarifas: 1º) Prezo público pola realización da actividade: Excursión para a terceira idade do Concello de Brión a Guimaraes 2018: - Prezo público participante.30,00 €. 2º) Prezo público pola realización da actividade: Vacacións para a terceira idade do Concello de Brión 2018, de acordo coa seguinte tarifa: - Prezo público participantes na actividade:  En habitación dobre.725,00 €.  En habitación individual.855,00 €. O que se expón ao público para xeral coñecemento mediante anuncio no Boletín Oficial da Provincia. Brión, 12 de xuño de 2018 O alcalde José Luis García García
19/06/2018 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Lista provisional de admitidos e excluídos ás probas selectivas para postos de técnico/as de xestión de administración xeral A2

ANUNCIO RESOLUCIÓN 21299/2018 DO 15/06/2018 POLA QUE SE MODIFICA A RESOLUCIÓN 21010/2018 DO 13/06/2018 QUE APROBA A LISTA PROVISIONAL DE ADMITIDOS E EXCLUÍDOS ÁS PROBAS SELECTIVAS PARA A SELECCIÓN DE PERSOAL FUNCIONARIO INTERINO E/OU LABORAL TEMPORAL PARA POSTOS DE TÉCNICO/A DE XESTIÓN DE ADMINISTRACIÓN XERAL A2 Por RP 21299/2018 do 15/06/2018, que modifica a RP 21010/2018 do 13/06/2018, que se transcribe a continuación, aprobouse a lista provisional de admitidos e excluídos ás probas selectivas para a selección de persoal funcionario interino e/ou laboral temporal para postos de técnico/a de xestión de administración xeral A2. Rematado o prazo de presentación de solicitudes presentadas para tomar parte nas probas selectivas convocadas no BOP n.º 91, do 15 de maio de 2018, para a elaboración de listas de aspirantes para o posible nomeamento como persoal funcionario interino e/ou laboral temporal para postos de Técnico de Xestión de Administración Xeral A2, e tendo en conta as bases da convocatoria: RESOLVO: Aprobar a lista provisional de admitidos e excluídos ás citadas probas selectivas, que de seguido se relacionan, e dispoñer a súa publicación no Boletín Oficial da Provincia, fixándose un prazo de dez días hábiles contados a partir do seguinte o da publicación, para presentar reclamación ou poder emendar o defecto que motive a exclusión. Así mesmo, aqueles aspirantes que detecten erros na consignación dos seus datos persoais poderán manifestalo no mesmo prazo. A Coruña, 15 de xuño de 2018. O PRESIDENTE O SECRETARIO PDFR 21179/2015 do 01/10/2015 O DEPUTADO Antonio Leira Piñeiro José Luis Almau Supervía
19/06/2018 | Administración LocalMunicipal
Corcubión
Bolsa de traballadores programa tempo de lecer 2018

Por Decreto nº 234/2018 o alcalde-presidente resolveu convocar procedemento público para crear unha bolsa de monitoras/es de tempo libre para desenvolver o programa Tempo de Lecer. As bases para a realización do correspondente concurso-oposición poden ser consultadas na web municipal www.corcubion. gal e no taboleiro de edictos da Casa do Concello. O prazo de presentación de instancias será de 3 días úteis contados a partir da data de publicación do presente anuncio no BOP. Corcubión, 13 de xuño de 2018. O alcalde-presidente, Manuel Insua Insua
19/06/2018 | Administración LocalMunicipal
Tordoia
Delegación de funcións de Alcaldía

Delegación funcións da Alcaldía do 12/06/2018 ao 29/06/2018 Antecedentes: Por me ausentar do termo municipal ente os días 12 e 22 de abril de 2018, ámbolos dous inclusive, en virtude das facultades que me confiren os artigos 63 da Lei 5/1997, de administración local de Galicia, 23.3 da Lei 7/85, do 2 de abril, reguladora das bases de réxime local, e 43.3 do Regulamento de organización, funcionamento e réxime xurídico das entidades locais do 28 de novembro de 1986. No uso das atribucións que me outorga a lexislación do réxime local, RESOLVO: Primeiro. –Que me substitúa a 1.º tenente de alcalde, dona INÉS SANTOS PEREIRO, na titularidade das funcións correspondentes á Alcaldía, durante a miña ausencia da localidade do día 12 ao 29 de xuño de 2018, ambos os dous incluídos. Segundo. –Notificarlle ao interesado esta Resolución. Terceiro. –O presente decreto producirá efectos a partir do día seguinte ao da data, sen prexuízo da súa publicación no Boletín Oficial da Provincia, en virtude do que dispón o artigo 44.2 do R. O. F., dando conta ao Pleno na primeira sesión que este celebre. No non previsto nesta resolución, rexerá o disposto na Lei 7/85, do 2 de abril, reguladora das bases de réxime local e no Regulamento de organización, funcionamento e réxime xurídico das entidades locais, do 28 de novembro de 1986, no marco das regras que para o réxime de delegacións se establecen nas citadas normas. Mándao e asínao o señor alcalde en Tordoia a once de xuño de dous mil dezaoito. O alcalde Antonio Pereiro Liñares
19/06/2018 | Administración LocalMunicipal
Muros
Exposidión ao público das listas de contribuíntes das taxas polos servizos de subministración de auga, canon autonómico da auga e coeficiente de vertedura do 1.º trimestre de 2018

Exposición ao público das listas de contribuíntes das taxas polos servizos de subministración de auga, canon autonómico da auga e coeficiente de vertedura O Concello de Muros expón ao público as listas de contribuíntes da taxa polos servizos de subministración de auga, canon autonómico da auga e coeficiente de vertedura, correspondente ao 1.º TRIMESTRE de 2018 por medio de anuncio, no taboleiro de edictos da Corporación, e no Boletín Oficial da Provincia da Coruña. As persoas e entidades interesadas poderán presentar as suxestións e reclamacións que xulguen oportunas no prazo de 15 días soltos, contados desde a publicación deste anuncio no BOP. De non habelas, as listas entenderanse aprobadas definitivamente. As anteditas listas foron elaboradas pola empresa concesionaria ESPINA&DELFÍN, S. L. e están a disposición das persoas interesadas na casa do Concello de Muros, Curro da Praza n.º 1, e na oficina de ESPINA&DELFÍN, S. L. na rúa do Cid n.º 2 baixo en Muros, de luns a venres de 09.00 a 13.45 horas (excepto os mércores). Este anuncio serve de notificación colectiva a todos os contribuíntes consonte o artigo 102.3 da Lei 58/2003, do 17 de decembro, xeral tributaria, e de anuncio de cobranza consonte o artigo 24 do Regulamento xeral de recadación (Rd 939/2005, do 29 de xullo). Contra a aprobación definitiva das listas das anteditas taxas municipais, as persoas interesadas poderán interpoñer recurso de reposición, previo ao contencioso-administrativo, perante a Xunta de Goberno Local do Concello durante o prazo dun mes que se contará desde que remate o prazo desta exposición ao público (artigo 14 da Lei reguladora das facendas locais (Rd 2/2004, do 5 de marzo). Contra a liquidación do canon autonómico da auga e coeficiente de vertedura pódese interpoñer reclamación económico-administrativa perante o órgano económico-administrativo da Comunidade Autónoma de Galicia tamén no prazo dun mes desde que se entende producida a notificación (artigo 49.7 do Decreto da Xunta de Galicia 136/2012, do 31 de maio). O pago das taxas, canon autonómico da auga e coeficiente de vertedura pódese realizar nas oficinas de ESPINA&DELFÍN, S. L. situadas na rúa do Cid, n.º 2-baixo, en Muros, de luns a venres (excepto os mércores) de 09.00 a 13.30 horas. O período voluntario de pagamento é de un mes a partir do día en que finalice a exposición ao público dos padróns. Transcorrido ese período, as débedas pendentes esixiranse pola vía de constrinximento co recargo de prema, os xuros de mora e as custas que se produzan. No tocante ao canon autonómico da auga, a vía de constrinximento será realizada pola Consellería de Facenda da Xunta de Galicia. Muros, 14 de xuño de 2018. A alcaldesa María Xosé Alfonsos Torres